Oslobođenje

Oslobođenje je dnevna novina u Bosni i Hercegovini koja se štampa u Sarajevu.Kadri Ackarbasic: International Journal of Rule of Law, Transitional Justice And Human Rights
Oslobođenje je novina s najdužom tradicijom u Bosni i Hercegovini. Direktorica i glavna i odgovorna urednica je Vildana Selimbegović.

 Historija i profil 
Oslobođenje je prvi put štampano 30. augusta 1943. u selu Donja Trnova kod Ugljevika kao antifašističke novine.
Za vrijeme rata u Bosni i Hercegovini, novine su povremeno štampane, a radnici Oslobođenja svoje su poslove obavljali u improvizovanom studiju u skloništu nakon što je njihova poslovna zgrada uništena. Pet radnika Oslobođenja poginulo je u ratu, a njih 25 je ranjeno. Danas se svi brojevi dnevnih novina Oslobođenje mogu naći na internetu u digitalnoj arhivi štampanih medija Infobiroa u sekciji savremene štampe.

 Nagrade 
List Oslobođenje nagrađivan je više puta. Između ostalog:
 Nagrada Freedom of Media Transatlantske mreže lidera (2021)
 Nagrada Kluba europskih rektora za borbu protiv ksenofobije
 Nagrada fondacije Alfons Kamin, Barcelona, Španija.
 Nagrada za dostignuća u novinarstvu agencije Inter Press Service
 Nagrada za ljudska prava "Saharov" (1993)
 Međunarodna nagrada za slobodu štampe (1995)
 Nagrada slobode 1993. godine, koju su dodijelili ugledni skandinavski listov Dagens Nyheter (Štokholm) i Politiken (Kopenhagen)
 Za izuzetnu odanost istini i slobodi Oslobođenju je 1993. godine dodijeljena nagrada Oskar Romero, od katoličke fondacije The Rothko Chapel iz Houston, Teksasa, SAD.
 List godine u Velikoj Britaniji 1992.
 Godine 1989. hrvatski list Slobodna Dalmacija proglasio je Oslobođenje najboljom novinom u SFRJ.
 Orden rada sa crvenom zastavom (1983)
 Nagrada ZAVNOBiH (1978)
 Nagrada Zlatni Merkur 1977. godine, koju dodjeljuje Međunarodni komitet za razvoj i međunarodnu saradnju u Rimu
 Orden bratstva i jedinstva sa zlatnim vijencom 1963 godine

 Reference 

 Vanjski linkovi 
 Zvanični sajt

Kategorija:Novine u Bosni i Hercegovini
Kategorija:Novine osnovane 1943.
Kategorija:Novine u Sarajevu